શીખા વિચારે છે કે સતત ને સતત નેેગેટિવિટી- નકારાત્મકતાને મારે સહન કરવી પડે છે. રોજ એક નવી સવાર પડે છે એક નવી આશા લઈને ઊઠું છું. ઘરકામ કરીને ઓફિસે જાઉં છું. સાંજે આવું ત્યારે એક ઉત્સાહસભર ભાવના સાથે ઘરમાં પ્રવેશું છું. ગમે તેટલું કરવાં છતાંય પરિવારજનોની નેગેટિવિટી જતી નથી. હું કોઈને બદલવા નથી માગતી પણ જે થઈ રહ્યું છે એ જોઈને કોઈનામાં રતિભાર જેટલોય બદલાવ નથી આવતો. સમય વહેતો ગયો એમ શીખાએ આ નેગેટિવિટીને પોતાની ઉપર હાવી થવા ન દીધી.